Klagte teen Onderstepoort ná bulvrekte voor veiling | Landbou
Klagte teen Onderstepoort ná bulvrekte voor veiling
Die swartwitpensbul Mopanie, wat in 2015 vir 'n rekordbedrag van R27 miljoen gekoop is.
Onderstepoort is bygesleep by 'n uitgerekte stryd tussen twee wildboere oor die swartwitpensbul Thometelo wat sedert 2015 sloer, op die kruin van die wildverhandelingstydperk toe reusevoorbrand voor veilings gemaak is.
Mnr. Reino du Toit van die maatskappy Greenchem het 'n klagte by die polisie aanhangig gemaak oor die vrekte van sy bul, wat na verwagting meer as R20 miljoen op 'n veiling op mnr. Piet Warren van Gravelotte se plaas sou behaal.
In 'n beweerde soenoffertransaksie is die swartwitpensbul Zulu as vergoeding aangebied, maar die reëling het skeefgeloop en die hof het daarna in die guns van Warren beslis dat die R17 miljoen-sterk Zulu aan Warren terugbesorg moet word.